་མེད་མཛེས་སྐུ་དྲ་བའི་གོས་ཀྱིས་སྤུད། །མི་ཕྱེད་སྐྱིལ་ཀྲུང་མཆོག་གིས་ལེགས་
101

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
གནས་ཤིང་། །བརྒྱད་གཉིས་ལང་ཚོའི་དཔལ་འཛིན་རྒྱལ་བའི་ཡུམ། །མི་འདྲའི་
རྣམ་འཕྲུལ་དུ་མས་རྣམ་རོལ་བ། །འགྲོ་བའི་ཡིད་བཞིན་འཇུག་ལ་ཕྱག་འཚལ་ལོ། །
རྔ་ཡབ་དཀར་པོ་བསྣམས་པའི་རྒྱལ་བའི་སྲས། །ཕྱག་ན་པདྨ་རྡོ་རྗེ་འཛིན་པ་
གཉིས། །གཡས་གཡོན་གནས་ནས་ཁྱོད་སྐུར་མངོན་ཕྱོགས་ཏེ། །རྟག་ཏུ་བསྒྲིམས་
ཏེ་བལྟས་ཀྱང་ངོམས་པ་མེད། །རལ་གྲི་ལྕགས་ཀྱུ་དབྱུག་པ་རྡོ་རྗེ་གཡས། །གཡོན་
པས་མ་རུངས་འདུལ་བའི་སྡིགས་མཛུབ་ཅན། །མི་གཡོ་འདོད་རྒྱལ་དབྱུག་སྔོན་
སྟོབས་པོ་ཆེ། །ཁྱོད་ཀྱིས་ཕྱོགས་བཞིར་གནས་ནས་བགེགས་དཔུང་འཇོམས། །
འཆི་མེད་བདུད་རྩིའི་ཆར་གྱི་རྒྱུན་འབེབས་པའི། །གཙང་མའི་གནས་ཀྱི་ལྷ་ཡི་བུ་
གཉིས་ནི། །སྟེང་གི་ཕྱོགས་ནས་རིན་ཆེན་བུམ་པ་ཡིས། །དག་པའི་ཆུ་རྒྱུན་
འབེབས་ལ་མངོན་པར་བརྩོན། །མ་ལུས་ཤེས་བྱ་མཐའ་དག་མངོན་དུ་གྱུར། །མུ་
མེད་འགྲོ་ལ་རྒྱུན་ཆད་མེད་པར་བརྩེ། །མེ་མཚོན་དུག་སོགས་འཇིགས་པ་ཀུན་
ལས་སྐྱོབ། །མི་དང་ལྷ་ཡི་རྣམ་འདྲེན་ཁྱོད་ལ་འདུད། །ཤེས་བྱ་ཀུན་ལ་རྨོངས་པའི་
དྲ་བ་བཅད། །སེམས་ཅན་ཀུན་ལ་སྙོམས་པའི་ཐུགས་དང་ལྡན། །གནས་སྐབས་
ཀུན་ཏུ་ཕན་དང་བདེ་སྟེར་བ།། །འཇིག་རྟེན་ཀུན་གྱི་སྐྱབས་ལ་ཕྱག་འཚལ་ལོ།
ཤིན་ཏུ་བརྟན་པ་ཞེས་བྱ་ལྷ་ཡི་བུས། །ཁྱོད་ཀྱི་གཟུངས་སྔགས་ཞག་དྲུག་བགྲངས་
པས་ཀྱང་། །འཇིགས་པ་ཆེ་ལས་ཡོངས་སུ་ཐར་གྱུར་ཏེ། །མཆོག་གི་ཚེ་ཐོབ་ངན་
འགྲོ་དག་གྱུར་ན། །འདི་ན་ཁྱོད་ལ་རྩེ་གཅིག་ཡིད་ཀྱིས་ནི། ། རྒྱུན་དུ་སྐྱབས་སུ་
བཟུང་ནས་ཏིང་འཛིན་དང༌།།བཟླས་བརྗོད་མཆོད་པའི་དུས་རྣམས་འདའ་བ་ལ།།
ཅི་ལགས་རེ་བ་མི་སྐོང་བཅོམ་ལྡན་མ། །བརྩེ་བའི་མ་ཡིས་ཡིད་འོང་བུ་ལ་བཞིན། །
ཡིད་ལ་ཁྱོད་སེམས་དད་པའི་བུ་ཡིས་ནི། །ཡང་ཡང་བོས་ཀྱང་རྗེས་སུ་མི་འཛིན་
ན། །བརྩེ་བའི་གཏེར་དུ་བདག་གིས་ཅི་ལས་དཔག །ཁྱོད་ནི་འགྲོ་བ་ཀུན་གྱི་
བསམ་པ་མཁྱེན། །སྔོན་ཚེ་དེ་དག་དོན་དུ་ཐུགས་ཀྱང་བསྐྱེད། །ཇི་ལྟར་འདུལ་
102

གཙུག་ཏོར་རྣམ་པར་རྒྱལ་མ་ལ་བརྟེན་པའི་བུམ་སྒྲུབ་འཆི་མེད་བདུད་རྩིའི་དཔལ་སྟེར་བཞུགས།
བའི་ཐབས་ལ་ཤིན་ཏུ་མཁས། ། །སྲིད་ཞིའི་རྒུད་པ་སེལ་བའི་མཐུ་དང་ལྡན། །དེ་
ལྟར་རྟག་ཏུ་དག་པའི་སྐྱེ་བ་འཛིན།
ཅན་དུ་སྐྱེ།
།རྒྱལ་དང་ཕྲད་ཅིང་རྒྱལ་སྲས་རིགས་སུ་
འགྱུར། །བློ་རྣོ་ཚེ་རབས་དྲན་ཞིང་ངག་ནི་བཙུན། །དྲན་དང་ལྡན་ཞིང་བདེ་བ་
།དཔག་མེད་ཚེ་ཐུབ་འབྱུང་བོའི་གནོད་པ་མེད། །དུས་མིན་འཆི་བ་
བརྒྱད་དང་ནད་ལས་གྲོལ། །ཀུན་གྱི་མཆོད་འོས་དགྲ་ལས་རྒྱལ་བ་དང་། །རལ་གྲི་
རིག་འཛིན་མཁའ་ལ་འགྲོ་བ་སོགས། །རྒྱལ་བས་གསུངས་པའི་གཟུངས་ཀྱི་ཕན་
ཡོན་ཀུན། །སྒྲུབ་པ་པོ་ཡིས་ཇི་ལྟར་གསོལ་བ་བཞིན། །ཐུགས་རྗེའི་དབང་གྱུར་
འཕགས་མའི་དྲིན་གྱིས་ནི། །ཡིད་ལ་རེ་བ་ཡོངས་སུ་རྫོགས་པར་མཛོད། །གཟུངས་
མཆོག་གང་ལ་གཏད་པའི་ལྷ་དབང་དང་། གང་དེ་འཛིན་པའི་སླད་བཞིན་
འབྲངས་ནས་ནི། །རྟག་ཏུ་བསྲུང་བར་ཞལ་གྱིས་ལེགས་བཞེས་པ། །ཆོས་ཀྱི་རྒྱལ་
བོ་གཤིན་རྗེ་ཆེན་པོས་ཀྱང་། །སྙིགས་དུས་སྐྱེ་བོའི་ངང་ཚུལ་མི་བལྟ་བར། །རྒྱལ་
བའི་སྤྱན་སྔར་དམ་བཅས་དགོངས་མཛོད་ལ། །གཟུངས་ཀྱི་ཕན་ཡོན་གང་ཡིན་དེ་
དག་ཀུན། །མྱུར་དུ་མངོན་དུ་འགྱུར་བའི་འཕྲིན་ལས་མཛོད། །དེ་ལྟར་འགྲོ་བའི་
སྐྱབས་གྱུར་རྗེ་བཙུན་མ། །ཅུང་ཟད་བསྟོད་ལས་བྱུང་བའི་དགེ་བ་དེས། །འཕགས་
མའི་གོ་འཕང་མཆོག་དེ་མྱུར་ཐོབ་ནས།
།ཉམ་ཆུང་ལུས་ཅན་ཀུན་གྱི་མགོན་
བགྱིད་ཤོག །མི་བསྲུན་ཡིད་ཀྱི་བྲན་དུ་གྱུར་པའི་མཐུས། །མི་འདོད་འབྲས་བུ་སྟེར་
བའི་གནག་པའི་ལས། །མི་ཤེས་དབང་གིས་བགྱིས་པ་གང་ཡིན་པ། །མ་ལུས་བདེ་
བླག་ཉིད་དུ་ཞི་གྱུར་ཅིག །མཆོག་གི་ཚེ་དང་རླབས་ཆེན་རྣམ་དཔྱོད་དང་། །དད་
དང་སྙིང་རྗེ་བརྩོན་འགྲུས་ཏིང་འཛིན་སོགས། །ལུང་དང་རྟོགས་པའི་ཡོན་ཏན་ཇི་
སྙེད་པ། །མཐའ་དག་གོང་ནས་གོང་དུ་རྒྱས་པར་ཤོག །བྱང་ཆུབ་སྒྲུབ་པའི་རྗེས་
སུ་རབ་གཞོལ་བ། །བདེ་གཤེགས་དགྱེས་པའི་རབ་འབྱམས་དབང་གི་ལས། །དེ་
དག་ཐམས་ཅད་ཇི་ལྟར་སྨོན་པ་བཞིན། །འདོད་པ་ཙམ་གྱིས་རྗེས་སུ་བྱེད་པར་
103

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ།
ཤོག །ཐོས་བསམ་སྒོམ་པས་བདག་རྒྱུད་འདུལ་བའི་ཚེ། །ཡང་དག་ལམ་གྱི་གེགས་
ལ་མངོན་བརྩོན་པ། །ནག་པོའི་རྩ་ལག་རྣམས་ཀྱི་སྟོབས་དང་དཔུང་། །མངོན་
སྤྱོད་ལས་ཀྱིས་ཐམས་ཅད་ཚར་གཅོད་ཤོག
།མཐོང་ཐོས་དྲན་དང་རེག་པ་ཙམ་
གྱིས་ཀྱང་། །འགྲོ་བ་ཀུན་གྱི་རེ་བ་གང་ཡིན་པ། །མཐའ་ཡས་ཡོངས་སུ་རྫོགས་པར་
བྱེད་པ་ལ། །ཡིད་བཞིན་ནོར་དང་དཔག་བསམ་ཤིང་བཞིན་ཤོག །མདོར་ན་
བཤེས་གཉེན་དམ་པ་མཉེས་བྱས་ནས། །ཐུབ་པའི་དགོངས་པ་རྙེད་པའི་མང་ཐོས་
ཀྱིས། །བསྒྲུབ་པའི་བྱ་བ་ལེགས་པར་མཐར་ཕྱིན་ནས། །རྒྱལ་བའི་བསྟན་པ་ཕྱོགས་
བཅུར་རྒྱས་བྱེད་ཤོག །ཅེས་འཇམ་མགོན་བླ་མ་ཙོང་ཁ་པ་ཆེན་པོས་མཛད་པ་འདིས་བསྟོད། སྐབས་
འདིར་བདག་མདུན་གཉིས་ཀར་ལྷ་གཙོ་རྐྱང་མ་གཏོགས་འཁོར་དངོས་སུ་བསྐྱེད་པ་མེད་པས། བསྟོད་པ་
འདི་ནི་གཙོ་འཁོར་ཡོངས་རྫོགས་ཀྱི་བསྟོད་པར་འདུག་པས་ཅུང་ཟད་མི་འབྲེལ་ལམ་སྙམ་པའི་བློ་འཚུབས་་་
ལངས་མི་དགོས་སོ། །དེ་ནས་གཟུངས་ཐག་བཟུང་ལ། རང་ཉིད་ལྷག་པའི་ལྷ་མོར་གསལ་བའི་
ཐུགས་ཀའི་ས་བོན་ལས་འོད་ཟེར་གཟུངས་ཐག་ལ་འཁྲིལ་ཏེ་སོང་བས་བུམ་པའི་་
ལྷའི་ཐུགས་རྒྱུད་བསྐུལ། ཐུགས་ཀའི་ས་བོན་སྔགས་འཕྲེང་དང་བཅས་པ་ལས་
འོད་ཟེར་འཕྲོས་བསྒྲུབ་བྱའི་ཚེ་ཡར་བ་བརྐུས་པ་འཕྲོག་པ་ལ་སོགས་པ་བཀུག་སྟེ་
བསྡུས་ཤིང་། གཞན་ཡང་འཁོར་འདས་ཀྱི་སྣོད་བཅུད་ལེགས་ཚོགས་ལྷ་མིའི་ཚེ་
བསོད་ཐམས་ཅད་བཀྲ་ཤིས་པའི་རྫས་ལ་སོགས་པའི་རྣམ་པར་བཀུག་སྟེ་ས་བོན་་
སྔགས་འཕྲེང་ལ་ཐིམ། དེ་ལས་འཆི་མེད་ཚེའི་བདུད་རྩིའི་རྒྱུན་བབས་པས་བུམ་པ་
གང་བར་གྱུར། པར་བསམས་ལ། གཟུངས་རིང་ཐུང་གང་མང་བཟླ། བཟླས་པའི་སྐབས་སྔགས་ལ་སྤེལ་
ཚིག་སྦྱར་བ ར ་འདོད་ན ་ཆོས་འབྲེལ་ཡོད་པའི་བླ་མའི་ཞབས་བརྟན་ལྟ་བུ་ཡིན་ན་སྙིང་པོའི་མཇུག་ཏུ།
བདག་ཅག་གི་དཔལ་ལྡན་བླ་མ་དམ་པའི་སྐུ་ཚེ་ལ་བར་དུ་གཅོད་པ་ཐམས་ཅད་
ཞི་བར་གྱུར་ཅིག་སྭཱཧཱ། ཞེས་དང་། གཞན་སྦྱིན་བདག་སོགས་ལ། སྦྱིན་པའི་བདག་པོའི་ཚེའི་
བར་གཅོད་ཐམས་ཅད་ཞི་བར་གྱུར་ཅིག་སྭཱཧཱ། ཞེས་དང་། རང་དོན་དུ་བྱེད་ན། བདག་གི་
104

གཙུག་ཏོར་རྣམ་པར་རྒྱལ་མ་ལ་བརྟེན་པའི་བུམ་སྒྲུབ་འཆི་མེད་བདུད་རྩིའི་དཔལ་སྟེར་བཞུགས།
ཚེའི་བར་གཅོད་ཐམས་ཅད་ཞི་བར་གྱུར་ཅིག་སྭཱཧཱ། ཞེས་པ་ལྟ་བུའི་ཁ་བསྒྱུར་བྱ། ཐུན་
འཇོག་ཁར་ཡིག་བརྒྱས་ལྷག་ཆད་བསྐངས། མཆོད་བསྟོད་མདོར་བསྡུས་བྱ། གང་ཡང་བདག་བློ་
སོགས་དང་། མ་རྙེད་ཡོངས་སུ་སོགས་ཀྱིས་ནོངས་པ་བཟོད་པར་གསོལ། འདིར་ནི་རྟེན་དང་
ལྷན་ཅིག་ཏུ་ཞེས་སོགས་ཀྱིས་བརྟན་བཞུགས་དང༌། དགུང་ཐུན་གྱི་མཐར་གཏོར་མ་འབུལ་བའི་ཚུལ་ནི།
གཏོར་མ་གསུམ་ག་ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཧཱུྃ་ལས་རིན་
པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་འོད་དུ་ཞུ་བ་ལས་བྱུང་བའི་
གཏོར་མ་ཟག་པ་མེད་པའི་བདུད་རྩིའི་རྒྱ་མཚོ་ཆེན་པོ་གྱུར། པར་བསམས་ལ། ཨོཾ་ཨཱཿ
ཧཱུཾ། ལན་གསུམ་གྱིས་བྱིན་གྱིས་བརླབས་ལ། གཏོར་མ་དང་པོ་ནི། བཅོམ་ལྡན་འདས་མའི་ལྗགས་
འོད་ཟེར་གྱི་སྦུ་གུས་གཏོར་མའི་བཅུད་དྲངས་ཏེ་གསོལ་བར་གྱུར་པར་བསམ།
ཨོཾ་
ཨུཥྞིཥ་བི་ཛ་ཡ་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་པ་ལན་བདུན་གྱིས་གཏོར་མ་འབུལ།
གཏོར་མ་གཉིས་པ། རང་གི་ཐུགས་ཀའི་ས་བོན་ལས་འོད་ཟེར་འཕྲོས་པས་ལྷོ་ཕྱོགས་
རིམ་པ་བདུན་གྱི་ས་འོག་ནས་ལས་ཀྱི་གཤིན་རྗེ་འཁོར་དང་བཅས་པ་སྐད་ཅིག་་་་་
གིས་སྤྱན་དྲངས། མདུན་དུ་བཞུགས་པར་གྱུར། དམ་ཅན་ཆོས་ཀྱི་རྒྱལ་བོའི་ལྗགས་འོད་
ཟེར་གྱི་སྦུ་གུས་གཏོར་མའི་བཅུད་དྲངས་ཏེ་གསོལ་བར་གྱུར་པར་བསམ། ཨོཾ་ཀཱ་ལ་
རཱུ་པ་ས་བ་རི་ཝཱ་ར་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་པ་ལན་གསུམ་གྱིས་དབུལ།
འཇམ་དཔལ་བཀའ་ཉན་བསྟན་སྲུང་ནི། །ཞེས་སོགས་ཀྱིས་བསྟོད། གཏོར་མ་གསུམ་པ། ན་
མཿསརྦ་ཏ་ཐཱ་ག་ཏ་ཨཱ་ཝ་ལོ་ཀི་ཏེ་ཨོཾ་སཾ་བྷ་ར་སཾ་བྷ་ར་ཧཱུཾ། ལན་གསུམ་དང༌། དེ་བཞིན་
གཤེགས་པ་བཞིའི་མཚན་བརྗོད། བདུད་རྩི་རྒྱ་མཚོའི་གཏོར་མ་འདི། །ཡུལ་ལྷ་གཞི་བདག་
རྣམས་ལ་འབུལ། །བཞེས་ནས་རྣལ་འབྱོར་བདག་ཅག་གི། །མཐུན་རྐྱེན་སྡོང་
གྲོགས་མཛད་དུ་གསོལ། །ཞེས་འཕྲིན་ལས་བཅོལ། བཛྲ་མུ ས་ཆོས་རྒྱལ་འཁོར་བཅས་གཤེགས་
གསོལ་བྱ།
ཐུན་རྗེས་མ་རྣམས་ཀྱི་སྐབས་སུ་ས་བོན་དོར་ཏེ་སྔར་ཡོད་གསལ་འདེབས་ཀྱི་ཚུལ་དུ་གོང་ལྟར་
བསྐྱེད། ཐུན་བཞིར་བྱེད་ན་གཏོར་འབུལ་ཐུན་ཐ་མའི་མཐར་བྱས་ཆོག ཐུན་ཐམས་ཅད་ཀྱི་མཐར་མཆོད་
105

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བསྟོད་མདོར་བསྡུས་ཀྱི་རྗེས་སུ།
བདག་བསྐྱེད་ཀྱི་ཡེ་ཤེས་པ་རང་བཞིན་གྱི་གནས་སུ་
བཤེགས། དམ་ཚིག་པ་འོད་དུ་ཞུ་སྟེ་ཐུགས་ཀའི་ས་བོན་ལ་ཐིམ། དེ་ཡང་རིམ་
གྱིས་འོད་དུ་ཞུ་སྟེ་མི་དམིགས་པར་སྟོང་པར་གྱུར། སྟོང་པའི་ངང་ལས་བཅོམ་
ལྡན་འདས་མའི་སྐུར་གྱུར་པའི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུཾ་གིས་
མཚན་པར་གྱུར། ཅེས་བརྗོད། གྲོལ་ཉིན་ཐུན་ཐ་མའི་གཏོར་འབུལ་གྱི་རྗེས་སུ། བུམ་པའི་ལྷའི་ཡེ་
ཤེས་པ་རང་བཞིན་གྱི་གནས་སུ་གཤེགས། དམ་ཚིག་པ་འོད་དུ་ཞུ་ནས་འཆི་མེད་
ཚེའི་བདུད་རྩིར་གྱུར་ ་པར་བསམས་ལ།
!མས་ལ། རང་གཞན་གྱིས་ལོངས་སྤྱོད། གསུམ་པ་མཇུག་ཏུ། བདག་
བསྐྱེད་ཉེར་བསྡུ་བྱས་ཟིན་པའི་མཇུག་ཏུ་འདི་ལྟར། བཅོམ་ལྡན་རྣམ་པར་རྒྱལ་མའི་ལྷ་ཚོགས་
ལ། །མཆོད་བསྟོད་གསོལ་བ་བཏབ་པའི་དགེ་བའི་མཐུས། །ཚེ་རབས་ཀུན་ཏུ་ཐེག་
མཆོག་བཤེས་གཉེན་གྱིས། །འབྲལ་བ་མེད་པར་རྗེས་སུ་འཛིན་གྱུར་ཅིག །བཤེས་
གཉེན་དམ་པས་རྗེས་སུ་བཟུང་བའི་མཐུས། །དལ་འབྱོར་རྙེད་དཀའ་ནམ་འཆི་ཆ་
མེད་དང་། །ལས་འབྲས་མི་བསླུ་འཁོར་བའི་ཉེས་དམིགས་རྣམས། །བསམས་ནས་
རྣམ་དག་ངེས་འབྱུང་སྐྱེ་བར་ཤོག །ཐོག་མེད་དུས་ཀྱི་དྲིན་ཅན་ཕ་མ་རྣམས། །
སྡུག་བསྔལ་གསུམ་གྱིས་མནར་བའི་ཚུལ་བསམ་ནས། །བྱམས་དང་སྙིང་རྗེ་བྱང་
ཆུབ་སེམས་སྦྱངས་ཏེ། །རྒྱལ་སྲས་སྤྱོད་ལ་སློབ་པ་མཐར་ཕྱིན་ཤོག །རིན་ཆེན་
སེམས་མཆོག་ཆེས་ཆེར་སྟོབས་རྒྱས་ཏེ། །ཐབས་མཁས་ཐེག་པའི་སྣོད་དུ་གྱུར་པ་
ན། །རྡོ་རྗེ་སློབ་དཔོན་མཆོག་གི་བཀའ་དྲིན་ལས། །རྣམ་དག་དབང་གིས་བདག་
རྒྱུད་སྨིན་པར་ཤོག །དངོས་གྲུབ་རྩ་བ་དམ་ཚིག་སྡོམ་པ་རྣམས། །སྲོག་གི་ཕྱིར་
ཡང་གཏོང་བར་མི་བྱེད་ཅིང༌། །རྒྱུད་སྡེའི་དོན་ལ་ཚུལ་བཞིན་རབ་སྦྱངས་ནས། །
རྣམ་དག་ལམ་ལ་ངེས་པ་རྙེད་པར་ཤོག །སྟོང་པ་སྒྲ་གཟུགས་ཡི་གེ་ཕྱག་རྒྱ་དང་། །
མཚན་མའི་ལྷ་དྲུག་ཡུན་དུ་བསྒོམ་བྱས་ཏེ། །ཟབ་གསལ་གཉིས་མེད་ལྷ་ཡི་རྣལ་
འབྱོར་གྱིས། །ཐ་མལ་སྣང་ཞེན་དྲི་མ་སྦྱོང་བར་ཤོག །མེ་དང་སྒྲ་ལ་གཞོལ་བའི་
106

གཙུག་ཏོར་རྣམ་པར་རྒྱལ་མ་ལ་བརྟེན་པའི་བུམ་སྒྲུབ་འཆི་མེད་བདུད་རྩིའི་དཔལ་སྟེར་བཞུགས།
བསམ་གཏན་དང་། །སྒྲ་མཐར་ཐར་བ་སྟེར་བའི་རྣལ་འབྱོར་གྱིས། །ཉོན་མོངས་
ཤེས་བྱའི་སྒྲིབ་པ་ཀུན་སྦྱངས་ཏེ། །སྐུ་གསུམ་གོ་འཕང་མྱུར་དུ་ཐོབ་གྱུར་ཅིག །ཅེས་
བརྗོད་ལ་གནས་སྐབས་དང་མཐར་ཐུག་གི་སྨོན་གནས་རྣམས་སུ་འདུན་པ་དྲག་པོས་སྨོན་ལམ་གདབ་པའི་་་་
མཐར། ཕུན་སུམ་ཚོགས་པ་མངའ་བ་ཞེས་སོགས་ཤིས་བརྗོད་ཀྱིས་མཐའ་བརྒྱན་པར་བྱའོ། །
སྨྲས་པ།
ཚུལ་འདི་ལྷག་བསམ་དག་པས་བསྐྲུན་པ་ཡི། །
དགེ་ཚོགས་སྟོན་ཟླའི་དཔལ་ལྟར་དཀར་བའི་མཐུས། །
བསྟན་དར་དམ་པའི་ཞབས་ཟུང་འཁོར་ལོའི་མཚན། །
རབ་བརྟན་ས་གསུམ་འགྲོ་ལ་ཤིས་གྱུར་ཅིག །
ཅེས་བཅོམ་ལྡན་འདས་གཙུག་ཏོར་རྣམ་པར་རྒྱལ་མ་ལ་བརྟེན་པའི་བུམ་སྒྲུབ་བྱ་ཚུལ་འཆི་མེད་
བདུད་རྩིའི་དཔལ་སྟེར་ཞེས་བྱ་བ་འདི་ཡང་། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་རང་གཞན་
ཀུན་ལ་ཕན་པར་བསམས་ཏེ་བསྒྲིག་འདུན་ཡོད་པའི་ཐོག་ཉེ་ཆར་དགེ་སློང་ཡེ་ཤེས་དོན་གྲུབ་ཀྱིས་ལྷ་དར་་་་་
དང་བཅས་བསྐུལ་བ་ལྟར། བདག་མདུན་གྱི་ལྷའི་སྐུ་མདོག་ཕྱག་མཚན་སོགས་ཀྱི་ཚིག་སྦྱོར་རང་བློས་གསར་
དུ་བསྒྲིགས་ཤིང༌། བསྟོད་པ་སོགས་འགའ་ཞིག་བྱིན་རླབས་ཆེ་ཁྱད་འཇམ་མགོན་རྒྱལ་བའི་དབང་བོ་དང་།
ཡོངས་འཛིན་པཎྚི་ཏའི་གསུངས་བཞིན་བཀོད་པའི་ཡི་གེ་པ་ནི་མཛོད་པ་ཆོས་རྗེའི་ཚ་བོ་བསྟན་པ་རྒྱ